CELEX: 62014CN0001
Language: et
Date: 2014-01-02 00:00:00
Title: Kohtuasi C-1/14: Eelotsusetaotlus, mille on esitanud Grondwettelijk Hof (Belgia) 2. jaanuaril 2014  – KPN Group Belgium NV ja Mobistar NV versus Ministerraad, menetlusse astuja Belgacom NV

7.4.2014   
            
            
               ET
            
            
               Euroopa Liidu Teataja
            
            
               C 102/12
            
         Eelotsusetaotlus, mille on esitanud Grondwettelijk Hof (Belgia) 2. jaanuaril 2014 – KPN Group Belgium NV ja Mobistar NV versus Ministerraad, menetlusse astuja Belgacom NV
   (Kohtuasi C-1/14)
   2014/C 102/16
   Kohtumenetluse keel: hollandi
   
      Eelotsusetaotluse esitanud kohus
   
   Grondwettelijk Hof
   
      Põhikohtuasja pooled
   
   
      Hagejad: KPN Group Belgium NV ja Mobistar NV
   
      Kostja: Ministerraad
   
      Menetlusse astuja: Belgacom NV
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 7. märtsi 2002. aasta direktiivi 2002/22/EÜ (1) universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) ja – eeskätt direktiivi artikleid 9 ja 32 – tuleb tõlgendada nii, et universaalteenuste sotsiaaltariif ja universaalteenuse direktiivi artikli 13 lõike 1 punktis b ettenähtud kompenseerimismehhanism ei ole kohaldatav mitte ainult elektrooniliste sideteenuste puhul, millega tagatakse määratletud piirkonnas telefoniteenust võimaldav ühendus üldkasutatava sidevõrguga, vaid ka mobiilsideteenuste ja/või Internetiteenuse kujul pakutavate elektrooniliste sideteenuste puhul?
            
         
               2.
            
            
               Kas universaalteenuse direktiivi artikli 9 lõiget 3 tuleb tõlgendada nii, et liikmesriikidel on lubatud võtta universaalteenuse eritariife kasutusele muude kui universaalteenuse direktiivi artikli 9 lõikes 2 kirjeldatud teenuste puhul?
            
         
               3.
            
            
               Kui esimesele ja teisele küsimusele tuleb vastata eitavalt, siis kas universaalteenuse direktiivi asjaomased sätted on kooskõlas võrdse kohtlemise põhimõttega, mis on muu hulgas sätestatud Euroopa Liidu (2) põhiõiguste harta artiklis 20?
            
         
      (1)  EÜT L 108, lk 51; EÜT eriväljaanne 13/29, lk 367.
   
      (2)  EÜT 2000, C 362, lk 1.